CELEX: 
Language: mt
Date: 2017-09-28 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jħassar ir-Regolament tal-Kummissjoni (UE) Nru 1013/2010 li jippreskrivi regoli ta’ implimentazzjoni dwar il-Politika tal-Unjoni dwar il-Flotta kif definita fil-Kapitolu III tar-Regolament tal-Kunsill (KE) Nru 2371/2002

REGOLAMENT TA’ IMPLIMENTAZZJONI TAL-KUMMISSJONI (UE) .../...
            
            
               ta’ 26.9.2017
            
            
               li jħassar ir-Regolament tal-Kummissjoni (UE) Nru 1013/2010 li jippreskrivi regoli ta’ implimentazzjoni dwar il-Politika tal-Unjoni dwar il-Flotta kif definita fil-Kapitolu III tar-Regolament tal-Kunsill (KE) Nru 2371/2002
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE
                  1
               , u b’mod partikolari l-Artikolu 23(2) tiegħu,
            
            
               Billi:
            
            
               (1)Qabel id-dħul fis-seħħ tar-Regolament (UE) Nru 1380/2013, l-aġġustament tal-kapaċità tas-sajd kien regolat mill-Kapitolu III tar-Regolament tal-Kunsill (KE) Nru 2371/2002
                  2
               . Ir-Regolament tal-Kummissjoni (UE) Nru 1013/2010
                  3
                stabbilixxa r-regoli ta’ implimentazzjoni għal dak il-Kapitolu fir-rigward tal-livelli ta’ referenza għall-flotot tas-sajd, il-monitoraġġ ta’ dħul u ħruġ, il-ġbir ta’ informazzjoni, l-iskambju ta’ informazzjoni u r-rappurtar annwali.
            
            
               (2)Ir-Regolament (KE) Nru 2371/2002 tħassar bir-Regolament (UE) Nru 1380/2013 u l-aġġustament u l-ġestjoni tal-kapaċità tas-sajd issa huma regolati mill-Parti IV tar-Regolament (UE) Nru 1380/2013. B’mod partikolari, il-limiti massimi tal-kapaċità tas-sajd tal-Istati Membri issa huma stipulati fl-Anness II tar-Regolament (UE) Nru 1380/2013 u r-regoli dwar ir-rapporti annwali li għandhom jintbagħtu mill-Istati Membri, ir-regoli dwar il-ġestjoni ta’ dħul fil-flotot nazzjonali u ta’ ħruġ mill-flotot nazzjonali, u r-regoli dwar il-ġbir u l-iskambju tal-informazzjoni issa huma stabbiliti fl-Artikolu 22, fl-Artikolu 23 fl-Artikolu 24 rispettivament tar-Regolament (UE) Nru 1380/2013. 
            
            
               (3)Bħala konsegwenza, id-dispożizzjonijiet stabbiliti fir-Regolament (UE) Nru 1013/2010 huma ssuperati minn dawk stipulati fir-Regolament (UE) Nru 1380/2013.
            
            
               (4)Għall-fini tal-implimentazzjoni tal-Artikolu 23 tar-Regolament (UE) Nru 1380/2013, huwa xieraq li l-qafas legali, li għalih japplika dak l-Artikolu, jinħeles mid-dispożizzjonijiet skaduti stabbiliti fir-Regolament (UE) Nru 1013/2010. 
            
            
               (5)Jenħtieġ għalhekk, li r-Regolament (UE) Nru 1013/2010 jitħassar b’effett mid-data ta’ applikazzjoni tar-Regolament (UE) Nru 1380/2013.
            
            
               (6)Il-miżuri previsti f’dan ir-Regolament huma skont l-opinjoni tal-Kumitat dwar is-Sajd u l-Akkwakultura,
            
            
               ADOTTAT DAN IR-REGOLAMENT:
            
            
               Artikolu 1
                  Tħassir
            
            
               Ir-Regolament (KE) Nru 1013/2010 huwa mħassar b’effett mill-1 ta’ Jannar 2014.
            
            
            
               Artikolu 2
            
         
         
            
               Dan ir-Regolament għandu jidħol fis-seħħ fl-għaxar jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmula fi Brussell, 26.9.2017
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  ĠU L 354, 28.12.2013, p. 22.
               
               
                  
                     (2)
                  Ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd (ĠU L 358, 31.12.2002, p. 59)
               
               
                  
                     (3)
                  Ir-Regolament tal-Kummissjoni (UE) Nru 1013/2010 tal-10 ta’ Novembru 2010 li jippreskrivi regoli ta’ implimentazzjoni dwar il-Politika tal-Unjoni dwar il-Flotta kif definita fil-Kapitolu III tar-Regolament tal-Kunsill (KE) Nru 2371/2002 (ĠU L 293, 11.11.2010, p. 1).